EL
C 235/18
Επίσημη Εφημερίδα της Ευρωπαϊκής Ένωσης
3.7.2023
— να απορρίψει την προσφυγή που άσκησε η Carpatair με αίτημα την ακύρωση της αποφάσεως της Ευρωπαϊκής Επιτροπής (EΕ) 2021/1428 (1), της 24ης Φεβρουαρίου 2020, σχετικά με την κρατική ενίσχυση SA.31662 — C/2011 (πρώην NN/2011) την οποία έθεσε σε εφαρμογή η Ρουμανία για τον Διεθνή Αερολιμένα της Τιμισοάρα — Wizz Air, και — να καταδικάσει την Carpatair στα δικαστικά έξοδα, περιλαμβανομένων εκείνων στα οποία υποβλήθηκε η Wizz Air σε αμφότερες τις διαδικασίες, ενώπιον του Γενικού Δικαστηρίου και του Δικαστηρίου.
Επικουρικώς: — να αναιρέσει την απόφαση του Γενικού Δικαστηρίου στην υπόθεση T-522/20, Carpatair SA κατά Ευρωπαϊκής Επιτροπής — να αναπέμψει την υπόθεση στο Γενικό Δικαστήριο, και — να επιφυλαχθεί ως προς τα δικαστικά έξοδα τόσο της πρωτόδικης όσο και της αναιρετικής διαδικασίας.
Λόγοι αναιρέσεως και κύρια επιχειρήματα Η αναιρεσείουσα υποστηρίζει ότι η αναιρεσιβαλλόμενη απόφαση πρέπει να αναιρεθεί για τους ακόλουθους λόγους. — Πρώτος λόγος αναιρέσεως: το Γενικό Δικαστήριο παραμόρφωσε τα αποδεικτικά στοιχεία και παρέβη ουσιώδη τύπο κρίνοντας ότι υπήρχε αιτιώδης συνάφεια μεταξύ, αφενός, των συμφωνιών του 2008 και του 2010 ανάμεσα στη Wizz Air και τον αερολιμένα και, αφετέρου, προβαλλόμενου επηρεασμού της θέσης της Carpatair. — Δεύτερος λόγος αναιρέσεως: το Γενικό Δικαστήριο δεν αιτιολόγησε τη διαπίστωσή του αναφορικά με την ύπαρξη ουσιώδους επηρεασμού της θέσης της Carpatair λόγω του Εγχειριδίου Αεροναυτικών Πληροφοριών του 2010 και με την ύπαρξη εννόμου συμφέροντος συναφώς. — Τρίτος λόγος αναιρέσεως: το Γενικό Δικαστήριο υπέπεσε σε πλάνη περί το δίκαιο κρίνοντας ότι ήταν εσφαλμένη η διαπίστωση της Επιτροπής ότι το Εγχειρίδιο Αεροναυτικών Πληροφοριών του 2010 δεν αποτελούσε επιλεκτικό μέτρο. — Τέταρτος λόγος αναιρέσεως: το Γενικό Δικαστήριο υπέπεσε σε πλάνη περί το δίκαιο κρίνοντας ότι δεν μπορούσε να ληφθεί υπόψη η ex post έκθεση για την αποδοτικότητα των συμφωνιών του 2008 και του 2010, η οποία στηριζόταν σε ex ante διαθέσιμα δεδομένα.
(1)
ΕΕ 2021, L 308, σ.
1.
Αναίρεση που άσκησε στις 17 Απριλίου 2023 η Societatea Naţională «Aeroportul Internaţional Timişoara — Traian Vuia» SA (AITTV) κατά της αποφάσεως που εξέδωσε το Γενικό Δικαστήριο (όγδοο πενταμελές τμήμα) στις 8 Φεβρουαρίου 2023 στην υπόθεση T-522/20, Carpatair κατά Eπιτροπής (Υπόθεση C-246/23 P) (2023/C 235/22) Γλώσσα διαδικασίας: η αγγλική Διάδικοι Αναιρεσείουσα: Societatea Naţională «Aeroportul Internaţional Timişoara — Traian Vuia» SA (AITTV) (εκπρόσωποι: V. Power, R. Hourihan, Solicitors) Λοιποί διάδικοι στην αναιρετική διαδικασία: Carpatair SA, Ευρωπαϊκή Επιτροπή, Wizz Air Hungary Légiközlekedési Zrt.
(Wizz Air Hungary Zrt.)
Αιτήματα Η αναιρεσείουσα ζητεί από το Δικαστήριο: — να αναιρέσει την απόφαση του Γενικού Δικαστηρίου και να απορρίψει την προσφυγή ακυρώσεως την οποία είχε ασκήσει η Carpatair κατά της αποφάσεως της Επιτροπής (1), είτε κρίνοντας το ίδιο και απορρίπτοντας την προσφυγή της Carpatair στο σύνολό της (περιλαμβανομένων του τρίτου και του τέταρτου λόγου ακυρώσεως επί των οποίων δεν αποφάνθηκε το Γενικό Δικαστήριο) είτε αναπέμποντας την υπόθεση στο Γενικό Δικαστήριο, και